Tájékoztató a vámérték megállapításáról

Az importált áruk vámértéke az ügyleti érték, vagyis az adott áru eladásakor az áruért ténylegesen kifizetett vagy kifizetendő, szükség esetén a törvényi előírásoknak megfelelően kiigazított (pl. külföldi szállítási költséggel növelt) ár. Kizáró okokat a 952/2013/EU II. cím 3.fejezet 70-74 cikke sorolja fel, mint pl., ha ez eladó és a vevő kapcsolatban áll egymással.

Amennyiben az áru ügyleti értéke fentiek alapján nem határozható meg, sorrendben a következő rendelkezések is alkalmazhatóak:

* azonos áruk ügyleti értéke;
* hasonló áru ügyleti értéke;
* egységáron alapuló érték;
* számított érték módszere.

Vámérték megállapításakor az importált áruért ténylegesen kifizetett vagy kifizetendő árhoz hozzá kell számolni az alábbiakat, melyek a Közösség területére történő beléptetés helyéig merülnek fel:

* a vevő számára felmerülő mértékben a jutalék és ügynöki jutalékot (vételi jutalék kivételével; az áruval egy tekintet alá eső tárolóeszközök költségét; csomagolás költségét, beleértve a munkabért és anyagköltséget egyaránt;
* az áruba beépített anyagok, alkatrészek, hasonló tételek; az importált áru előállítása során felhasznált szerszámok, présminták, öntőformák és hasonló tételek; az előállítás során elhasznált anyagok; a közösség területén kívül végzett szükséges mérnöki munka, fejlesztés, művészmunka, tervrajzok és vázlatok költsége;
* az adott áruval kapcsolatban közvetve vagy közvetlenül felmerült jogdíjak és licencdíjak;
* az importált áru későbbi viszonteladásából, átengedéséből vagy felhasználásból származó bevétel azon része, mely közvetve vagy közvetlenül az eladóhoz kerül;
* az importált áru szállítási költsége és biztosítási költsége; az áru szállításával kapcsolatos rakodási és anyagmozgatási költség;